Berberët afrikano-amerikanë i bashkohen luftës ndaj COVID-it
Berberët gëzojnë respekt të madh në komunitetet afrikano-amerikane, ndonjëherë më shumë se doktorët
Sipas një studimi, afrikano-amerikanët vdesin nga COVID-19 katër herë më shumë se të bardhët. Por, anketimet tregojnë gjithashtu se më shumë afrikano-amerikanë se të bardhë thonë se nuk do ta bëjnë vaksinën për koronavirusin, kur ajo të bëhet e gatshme. Kjo do të thotë se besimi në sistemin e shëndetësisë është më i ulët në radhët e afrikano-amerikanëve. Për të ndihmuar në kapërcimin e këtyre pengesave, disa zyrtarë të shëndetësisë i janë drejtuar një institucioni të respektuar në komunitetin afrikano-amerikan: berberëve. Fred Spry ka një berberhanë në veri të Uashingtonit. Ai thotë se është i afërt me klientët e tij. "", thotë zoti Spry, bashkëpronar i berberhanës të quajtur "The Shop". Marrëdhënia e afërt mes berberit dhe klientit ka rrënjë të thella në kulturën afrikano-amerikane. "", thotë Stephen Thomas. Stephen Thomas drejton Qendrën e Universitetit të Maryland-it për Barazi Shëndetësore. Ai thotë se marrëdhënia e besueshme është një gjë e rëndësishme gjatë pandemisë, sepse besimi te mjekët është i ulët në komunitetin afrikano-amerikan. "", thotë zoti Thomas. Zoti Thomas thotë se tradita është e rrënjosur në shekuj racizmi, përfshirë eksperimente joetike mjekësore me afrikano-amerikanët. Megjithëse afrikano-amerikanët po vdesin nga COVID-19 me ritme shumë më të larta se të bardhët, zoti Thomas thotë se ata gjithashtu janë më skeptikë për vaksinën. Ai i pyet klientët: Thomas: "Nëse do të ishte në dispozicion nesër, do ta merrje?" Klienti: "Jo" Thomas: "Jo? Të gjithë presin një vaksinë!" Klienti: "A do përgjigjen time të sinqertë?" Por zoti Thomas ka një plan për të ndërtuar besimin. Pikë së pari, ai dëshiron që në berberhanat afrikano-amerikane të ofrohen teste për COVID-in. Për më shumë se një dekadë, zoti Thomas i ka kthyer berberët dhe stilistët afrikano-amerikanë në aktivistë të shëndetit. Ata kanë ndihmuar në edukimin e klientëve të tyre për sëmundje si SIDA-n, sëmundje të zemrës dhe kancerin, nga të cilat minoritetet vuajnë në nivele më të larta se të bardhët. Studimet tregojnë se funksionon. Fred Spry thotë se kur një nga klientët e tij u kontrollua për kancer, mjeku i tij gjeti një tumor dhe e hoqi me operacion. "", thotë zoti Spry. Zoti Thomas po armatos rrjetin e tij të berberëve dhe stilistëve me fakte për COVID-in për të luftuar dezinformimin. Dhe me sezonin e ardhshëm të gripit që rrezikon të përkeqësojë një situatë të rënduar, zoti Thomas dëshiron që berberët të flasin me klientët e tyre për vaksinën e gripit. "", thotë zoti Thomas. Ai thotë se kjo mund të ndryshojë me një rruarje, një prerje flokësh dhe një fjalë nga dikush që ata i besojnë.